চুনকামের ধাক্কা! টেস্ট বিশ্বকাপ চক্রে পাকিস্তানের নিচে নামল ভারত

ওয়েব ডেস্ক: টেস্ট ক্রিকেটে আবারও ভরাডুবি ভারতের। কলকাতার পর গুয়াহাটি টেস্টেও (Guwahati Test) লজ্জাজনকভাবে হারল ভারত। আর লাল বলের ক্রিকেটে লাগাতার হারের ফলে বিশ্ব টেস্ট চ্যাম্পিয়নশিপের (World Test Championship) চক্রেও অনেকটা পিছিয়ে পড়ল ভারত। প্রোটিয়া দলের কাছে হোয়াইটওয়াশের পর টেস্ট বিশ্বকাপের তালিকায় পাকিস্তানের পর জায়গা হল রোহিত শর্মাহীন ভারতীয় দলের (India Cricket Team)। ডব্লিউসিসি-র চক্রে (WTC Cycle) বর্তমানে ৪৮.১৫ পয়েন্ট (PCT) সহ ভারত রয়েছে পঞ্চম স্থানে।

মাত্র ১৩ মাসের ব্যবধানে দ্বিতীয়বার ঘরের মাঠে হোয়াইটওয়াশ হল ভারত। গৌতম গম্ভীরের কোচিংয়ে এটি ঘরের মাঠে ভারতের পঞ্চম টেস্ট হার। ৬৬ বছর পর এমন ঘটনা ঘটল যখন মাত্র সাত মাসে পাঁচটি টেস্ট ম্যাচ হেরেছে ভারতীয় দল। আর এই হারের ধাক্কা সামলাতে ভারতীয় দলের বিভিন্ন পদে রদবদল ঘটতে পারে।

আরও পড়ুন: ঘরের মাঠে ফের হোয়াইটওয়াশ ভারত! গম্ভীরের গোঁয়ার্তুমির ফল?

দক্ষিণ আফ্রিকার বিরুদ্ধে টেস্ট সিরিজে চুনকাম হওয়ার নেপথ্যে একাধিক কারণ থাকলেও মূলত ব্যাটারদের ব্যর্থতার জেরেই টানা দুই ম্যাচের হারল ভারত। ঘরের মাঠে, চেনা পিচ ও আবহাওয়ায় ক্রিজে দাঁড়িয়ে রান করতেই দেখা গেল না কোনও ভারতীয় ব্যাটারকে। যেখানে প্রোটিয়া ব্যাটারদের অনেকেই আত্মবিশ্বাসের সঙ্গে বড় রান করলেন, সেখানে তাসের ঘরের মতো ভেঙে পড়ে ভারতের ব্যাটিং লাইনআপ। আসলে ব্যাটারদের পজিশনে ভারসাম্যের অভাবেই এই সিরিজে ছন্নছাড়া দেখাল সকলকেই।

এদিকে, ভারতের বিরুদ্ধে ২-০ ব্যবধানে ভারতকে হারিয়ে বিশ্ব টেস্ট চ্যাম্পিয়নশিপের চক্রে দ্বিতীয় স্থানে রয়েছে দক্ষিণ আফ্রিকা (South Africa)। তালিকার শীর্ষে এখনও রয়েছে অস্ট্রেলিয়া। তৃতীয় স্থানে রয়েছে শ্রীলঙ্কা, চতুর্থ স্থানে রয়েছে পাকিস্তান, পাঁচে ভারত। টেস্ট বিশ্বকাপ চক্রের তালিকায় ভারতের নীচে যথাক্রমে রয়েছে ইংল্যান্ড, বাংলাদেশ, ওয়েস্ট ইন্ডিজ এবং নিউজিল্যান্ড।